IRPCตั้งผบห.-บอร์ด 4 ตำแหน่ง ดัน”ณิชชา จิรเมธธนกิจ”นั่งรองกรรมการผู้จัดการใหญ่สายการเงิน
IRPCตั้งผบห.-บอร์ด 4 ตำแหน่ง ดัน"ณิชชา จิรเมธธนกิจ"นั่งรองกรรมการผู้จัดการใหญ่สายการเงิน
19 ก.ย. 2561

บริษัท ไออาร์พีซี จำกัด (มหาชน) หรือ IRPC เปิดเผยข้อมูลผ่านระบบสารสนเทศของระบบตลาดหลักทรัพย์แห่งประเทศไทย (ตลท.) วานนี้ (18 ก.ย.61) ว่า ด้วยที่ประชุมคณะกรรมการบริษัทครั้งที่ 9/2561 เมื่อวันที่ 18 กันยายน 2561 มีมติแต่งตั้งผู้บริหารจำนวน 2 ท่าน ได้แก่ นางณิชชา จิรเมธธนกิจ ดำรงตำแหน่ง รองกรรมการผู้จัดการใหญ่ สายบัญชีและการเงิน ทดแทนนางรัชดาภรณ์ ราชเทวินทร์ ที่เกษียณอายุงาน และ นางปิยดา จงพยุหะ ดำรงตำแหน่ง ผู้ช่วยกรรมการผู้จัดการใหญ่ สำนักกิจการองค์กร และเลขานุการบริษัท ทดแทนนางสาวมนวิภา จูภิบาล ที่เกษียณอายุงาน โดยมีผลตั้งแต่วันที่ 1 ตุลาคม 2561 เป็นต้นไป
นอกจากนี้ ที่ประชุมคณะกรรมการบริษัทได้มีมติแต่งตั้งกรรมการบริษัท 2 ท่านได้แก่ นายปรีชา โภคะธนวัตน์ เป็น กรรมการบริษัท ทดแทนนายเทวินทร์ วงษ์วานิช และเป็นกรรมการสรรหาและกำหนดค่าตอบแทน, นายวรวัฒน์ พิทยศิริ เป็น กรรมการบริษัท ทดแทนนางสาวจิราพร ขาวสวัสดิ์ และเป็นกรรมการบริหารความเสี่ยง โดยมีผลตั้งแต่วันที่ 19 กันยายน 2561 เป็นต้นไป
ดังนั้น คณะกรรมการสรรหาและกำหนดค่าตอบแทน ประกอบด้วยกรรมการดังต่อไปนี้
นายวุฒิสาร ตันไชย ประธานกรรมการสรรหาและกำหนดค่าตอบแทน (กรรมการอิสระ)
นางสาวนันธิกา ทังสุพานิช กรรมการสรรหาและกำหนดค่าตอบแทน
นายปรีชา โภคะธนวัฒน์ กรรมการสรรหาและกำหนดค่าตอบแทน
คณะกรรมการบริหารความเสี่ยง ประกอบด้วยกรรมการดังต่อไปนี้
นายณัฐชาติ จารุจินดา ประธานกรรมการบริหารความเสี่ยง
นายเอกนิติ นิติทัณฑ์ประภาส กรรมการบริหารความเสี่ยง
นายวรวัฒน์ พิทยศิริ กรรมการบริหารความเสี่ยง
นายสุกฤตย์ สุรบถโสภณ กรรมการบริหารความเสี่ยง